ઉત્તર સાથે ઈશાનની નકારાત્મકતા ભળે તો અહંના લીધે સમસ્યાઓ ઉદભવે છે. અન્યની વાત ઓછી સાંભળવાનું ગમે તેવું બને. આનાથી વિપરીત જો આ બંને દિશાઓ સમૃદ્ધ હોય તો જ્ઞાનના લીધે સન્માન મળે છે. વ્યક્તિ લક્ષ્મી અને સરસ્વતી બંનેનું સુખ પામે છે. તે ચિંતક, વિચારક અને સલાહકાર બની શકે તેવી બૌદ્ધિકતા પ્રાપ્ત કરે છે. પણ જો તેની સાથે અગ્નિની નકારાત્મકતા ભળે તો જાતીય સમસ્યાઓ ઉદભવે અથવા હાનિ થઇ શકે. જો અગ્નિ પણ હકારાત્મક હોય તો એક ચુંબકીયતા ઉદભવે છે. જેનાથી પોપ્યુલારિટી પણ વધે. ઉત્તર દિશા અને અનુસંગત દિશાની અન્ય અસરની વાત આગામી સપ્તાહમાં કરીશું.